Атырау облысында жүргізушіден 84 келі бекіре мен 2 келі қара уылдырық тәркіленді
DATE: 07:24, 20 Желтоқсан 2023 | GMT +5
TITLE: Атырау облысында жүргізушіден 84 келі бекіре мен 2 келі қара уылдырық тәркіленді
URL: https://kaz.inform.kz/news/atirau-oblisi-zhurgzushden-84-kel-bekre-men-2-kel-kara-uildirik-tarklend-430667/
META: DATE: 07:24, 20 Желтоқсан 2023 | GMT +5
TOTAL WORDS: 123
AUTHOR(S):
TEXT: Атырау облыстық полиция департаменті баспасөз қызметінің ақпаратына қарағанда, жүргізуші атыраудоссор бағытындағы тас жолында ұсталған. «Полиция қызметкерлері күдік тудырған 1971 жылғы жүргізушінің Lada Vesta автокөлігін тоқтатты. Тексеру кезінде көліктен салмағы 84, 9 келіні құрайтын 27 дана бекіре тұқымдас балық пен 1, 9 келі бекіренің қара уылдырығын табылып, тәркіленді. Ұсталған жүргізушіге қатысты ҚР Қылмыстық кодексінің 339-бабының 2-бөлігімен сотқа дейінгі тергептексеру басталды», - деп хабарлады департаменттің баспасөз қызметі. Өзге ақпарат ҚР Қылмыстық-процестік кодексінің 201-бабына сәйкес жариялауға жатпайды. «Қазақстан Республикасы Конституциясының 77-бабының 3-тармағының 1-тармақшасы, ҚР Қылмыстық-процестік кодексінің 19-бабының 1-бөлігіне сәйкес адамның кінәлі екендігі заңды күшіне енген сот үкімімен танылғанша ол жасалған қылмысқа кінәлі емес деп есептеледі», -деп мәлім етті департаменттің баспасөз қызметінен. Еске сала кетелік, бұған дейін Атырау облысында жүргізушінің көлігінен 56 келі бекіре тәркіленгенін хабарлаған болатынбыз
